инвестиции;
 ii)плановете за управление на промените при въвеждане в експлоатация на големи промени на въздушното пространство или за подобрения на системата за УВД, насочени към свеждане до минимум на отрицателните въздействия върху ефективността на мрежата.
 Въпреки това, що се отнася до букви е) и ж), националните надзорни органи могат да решат да използват други данни за прогнозираното движение при прелитане и към летищата, различни от основаващите се на базовите прогнозни данни на STATFOR на Евроконтрол. В този случай те се консултират с представителите на ползвателите на въздушното пространство и съответните доставчици на аеронавигационно обслужване и излагат причините за използването на други прогнозни данни в плана за ефективност. Всички разлики с базовите прогнозни данни на STATFOR на Евроконтрол се отнасят до специфични местни фактори, които не са обхванати в достатъчна степен от базовите прогнозни данни на STATFOR на Евроконтрол. Същите прогнозни данни се използват за всички ключови области на ефективност.
 3.Плановете за ефективност могат да съдържат допълнителни цели за ефективност, определени въз основа на ключовите показатели за ефективност, посочени в член 8, параграф 4. Тези цели подпомагат постигането на целите за ефективност, посочени в член 9, параграф 3 и в параграф 2, буква а) от настоящия член.
 4.В съответствие с член 10, параграф 1 и член 11, параграф 3, буква б) от Регламент (ЕО) No 549/2004 националните надзорни органи се консултират с доставчиците на аеронавигационно обслужване, с представителите на ползвателите на въздушното пространство и с летищните оператори и летищните координатори относно проектоплановете за ефективност, ако е целесъобразно, включително относно целите за ефективност и схемите за стимулиране, съдържащи се в тях.
 5.Управителният орган на мрежата изготвя плана за ефективност на мрежата. Планът за ефективност на мрежата се изготвя в съответствие с модела, определен в приложение III, и включва:
 а)добавената стойност на управителния орган на мрежата в подкрепа на дейностите на държавите членки, функционалните блокове въздушно пространство, доставчиците на аеронавигационно обслужване и гражданските и военните ползватели на въздушното пространство за постигане на целите, които се отнасят до капацитета и околната среда, както и определянето на приноса на мрежовите функции за постигане на целите за ефективността, валидни за целия Европейски съюз;
 б)целите и задачите за ефективност на управителния орган на мрежата и на всяка мрежова функция, както и на мерките, насочени към постигането на тези цели.
 6.Когато, както е предвидено в член 11, параграф 3, буква в), четвърта алинея от Регламент (ЕО) No 549/2004, Комисията е преразгледала целите за ефективност, валидни за целия Европейски съюз, държавите членки преразглеждат своите планове за ефективност и включват преразгледаните цели за ефективност в съответствие с настоящия регламент.
 Член 11
 Схеми за стимулиране
 1.Схемите за стимулиране, включени в плановете за ефективност, приети от държавите членки:
 а)включват стимули от финансово естество за постигане на целите за ефективност в ключовите за ефективността области „ефективност на разходите“ и „капацитет“ по ефективен и пропорционален начин;
 б)се прилагат за целия период, обхванат от плана за ефективност;
 в)са недискриминационни, прозрачни и ефективни;
 г)се прилагат за аеронавигационното обслужване при прелитане и за аеронавигационното обслужване в зоните на летищата.
 2.Схемите за стимулиране на целите за ефективност в